Spoločnosť Xiaomi predstavila pre európskych zákazníkov svoj prvý 5G smartfón ešte v máji minulého roka. Bol to model Xiaomi Mi Mix 3 5G a jeho nástupná cena činila 599 eur.
🔥 Chceš tipy k Xiaomi smartfónom? Pridaj sa do našej FB skupiny.
Neskôr prišiel z dielne čínskeho výrobcu cenový pokles. Na domácom trhu predstavil model Mi 9 Pro 5G v prepočte za sumu 480 eur a v januári tohto roka dokonca Redmi K30 Pro 5G za sumu len necelých 260 eur.
5G technológia za 130 eur
Čínsky výrobca však zájde ešte ďalej, jeho nové plány na brutálne lacný 5G smartfón sa zastavili na hodnote 999 čínskych juanov.
To v prepočte činí len niečo málo pod hranicou 130 eur za 5G technológiu v modernom Xiaomi smartfóne.
Interný dokument odhaľuje, že ďalší 5G model by mal prísť s označením Redmi K30i. Má ísť o výbavu Redmi K30 5G s hlavnou 48 MPx kamerou (na rozdiel od originálnych 64 MPx).
Toto zariadenie má byť podľa dokumentu uvedené koncom apríla za sumu 1799 juanov, v prepočte asi 233 eur.
Následne má byť v priebehu júna 2020 predstavený bližšie nešpecifikovaný 5G smartfón za cenu 1599 juanov, teda približne 207 eur. Mohlo by ísť o nadchádzajúci Redmi Note 9 5G. Neskôr v novembri má prísť práve spomínaný a veľmi lacný 5G model s neznámym označením.
Dočkáme sa ešte v roku 2020?
Podľa vyjadrenia, ktoré priniesol Lei Jun v novembri minulého roka, CEO značky Xiaomi, práve lacný 5G smartfón mal byť realitou v roku 2021. V prípade, že uniknutý dokument je pravdivý a všetko pôjde podľa plánu, prvé odhalenie tohto lacného 5G smartfónu by sa tak mohlo udiať ešte koncom roka 2020.
Aktuálne má Xiaomi okrem spomínanej trojice na čínskom trhu ešte k dispozícii 5G smartfóny ako Mi 10 5G, Mi 10 Pro 5G, Redmi K30 5G či Redmi K30 Pro Zoom Edition.
Interný dokument zatiaľ nespomína nič o smartfóne Mi 10 Youth Edition, ktorého prestavenie sa má odohrať už 27. apríla po boku nového systému MIUI 12.
Ak chceš aj ďalšie Xiaomi novinky, odoberaj náš newsletter.👇